
Ministru kabineta sēdes protokollēmums

Informatīvais ziņojums "Par līdzekļu pārdali starp Izglītības un zinātnes ministriju un Veselības ministriju vispārējās aprūpes māsas profesijas ieviešanas nodrošināšanai"

· 1.  Pieņemt zināšanai Veselības ministrijas sagatavotu informatīvo ziņojumu.
· 2. Atļaut pārdalīt likumā “Par valsts budžetu 2023.gadam un budžeta ietvaru 2023., 2024. un 2025. gadam” Veselības ministrijas 2023.-2025.gada starpnozaru prioritārā pasākuma “Nodrošināt vispārējās aprūpes māsas profesijas ieviešanu, tai skaitā veicinot māsu nodarbinātību profesijā” ietvaros plānoto finansējumu 2024., 2025.gadam un turpmākajiem gadiem ik gadu 514 971 euro apmērā no Izglītības un zinātnes ministrijas budžeta apakšprogrammas 03.01.00 “Augstskolas” uz Veselības ministrijas budžeta apakšprogrammu 02.03.00 “Augstākā medicīnas izglītība”, lai nodrošinātu 87 studiju vietas programmā “Māszinības” Rīgas Stradiņa universitātē.
· 3. Veselības ministrijai un Izglītības un zinātnes ministrijai atbilstoši šī protokollēmuma 2. punktam iesniegt Finanšu ministrijā priekšlikumus izmaiņām valsts pamatbudžeta bāzes izdevumos 2024. - 2026. gadam likumprojekta “Par valsts budžetu 2024. gadam un budžeta ietvaru 2024., 2025. un 2026. gadam”  izstrādes procesā. 

